**И н ф о р м а ц и я**

**за дейността на читалище**

 **„Ралю Тодоров Кехайов-1929г.”с.Просеник**

**през 2023 година**

 Читалище „ Ралю Тодоров Кехайов-1929”с. Просеник има мисията да подпомага задоволяването на културните, информационните, образователните, социалните и др. потребности на жителите от селото, предлагащо им много и разнообразни възможности. Да бъде в помощ и полза на живущите и от региона. Чрез различните културни прояви да разнообразява ежедневието им. С различните дейности да предлага възможности на подрастващите и възрастните за осмисляне на свободното време, за превенция срещу вредните прояви в обществото. Стремим се да продължаваме да пазим завещаните ни традиции и обичаи, да творим и обогатяваме дейността си, за да постигаме нови успехи. Основните приоритети в работата ни през 2023г. бяха насочени към обогатяване на културния живот в селото и за удовлетворяване потребностите на населението чрез:-съхранение и развитие на традициите на българския фолклор и развитие на любителското творчество сред деца и възрастни развитие на библиотечната и информационна дейност, осигуряване на достъп до информация и комуникация, възпитаване и утвърждаване на националното самосъзнание и културната идентичност. Разширяване на сътрудничеството между читалището и други организации. Основното в работата на читалище „Ралю Т. Кехайов-1929” – неотменната през годините ценност е утвърждаване на читалището като традиционна организация, грижеща се за разпространяване на знания, за утвърждаване на духовността и информираността на населението и всички дейности са подчинени на това. Екипът на читалището е отворен към промяна и новаторство. Каквито и нови форми на работа да се избират, никога не се забравя, че основната ценност е знанието, а читалището е посредник между него и общността. Поддържа се равнопоставеност между ползвателите на читалището, съпричастност към нуждите и потребностите им. Чрез различните дейности се разпространяват и художествените ценности – извършване на творческа дейност в областта на музиката, изобразителното изкуство,обичайте и др.И през тази изминала година нашата основна и водеща цел беше Удовлетворяване на потребностите на живущите в селото свързан с-развитие обогатяване на културния живот, запазване на обичаите и традициите.

 **Читалището** е място, където широк кръг хора свободно общуват с различни изкуства и се занимават с творчество.Тук човек сам се стреми да реализира онази част от себе си, която е възможно поради обстоятелствата на живота да е останала в сянка, но търси път за нейната изява. Ярка черта на тази институция е колективният стил на работа, включването на отделната личност в атмосфера на група единомишленици , съучастници в културния живот. Едно от най-могъщите средства за развитие и богатство на човешката душевност е художествената самодейност.Със своята масовост и висока художественост тя е извор на духовни ценности и таланти.Художествената самодейност е едно от основните направления в работата на читалището. Културно –масовата работа на читалището е свързана пряко с Училището и ДГ, който винаги участват в подготовката и провеждането на различни читалищни мероприятия. Традиционно всяка година провеждаме народните обичай „Коледуване” с младежите от селото. Коледарите ни пяха и наричаха за здраве, мир и благоденствие във всеки дом.Със средства оставени от коледарите закупихме геги който са им необходими за обичая.На сирни заговезни всяка година провеждаме обичая ,,Кукери”- който обикалят цялото село за да прогонят всичко лошо и да пожелаят на хората здраве, благополучие, плодородие през годината . Обичаят завършва в парка , където пред погледите на много гости и жителите на селото се извършва ритуала ”Заораване” , а след това на площада се играят Кукерски хора до късно. И тази година, вдъхновени от традицията малки и по-големи девойчета от с.Просеник зарадваха стопаните в домовете им със своите песни, младост и усмивки. Пресъздадоха празника „Лазаруване”наричайки всеки дом за здраве и берекет!

,**Благотворителността е предхождана от разбиране и съпричастност**

 **към страданието на другия”**

Дарителството е проява на милосърдие и на същинско добротворство.

Да даряваш безкористно от своите блага на нуждаещите се, и то в труден и критичен момент, е най-чистата проява на действена любов към ближните.

Това направиха участниците от обичая ,,Кукери” -2023г.дариха сумата от1600лв./хиляда и шестотин / лв. за пострадалите от земетресението в Турция и Сирия.

И за поредна година участничките от народния обичай ,,Лазари”-2023г.даряват ,тази година взеха при сърце молбата за лечението на едно болно дете и неговата майка ,като дариха сумата от 990лв./ Деветстотин лева/по тяхната открита сметка.

**Подариха надежда в труден момент ,за което сърдечно им Благодарим!**

За народния обичай „Баба Марта”, с желаещи деца в библиотеката изработвахме мартеници и подредихме изложба.Баба Марта посети децата от детската градина ,началните класове в училище и всички учреждения. За големият християнски празник „Великден” се проведе тържество с участие на децата от ДГ,саморъчно боядисвахме и украсявахме яйца,подредена бе изложба и всички участници бяха поощрени.За деня на Тракия бяха поканени потомци на тракийски бежанци. Мероприятието бе съпроводено с мултимедийна презентация и четене на стихове от стихосбирката„Познаваш ли щастливи бежанци” на нашата поетеса Елена Великова. Тази година също имахме участници, който представиха нашите носии на празника на фолклорната носия Жеравна -2023 г. ” С рисунка върху асфалт и с много песни, танци и много спортни игри на открито в парка проведохме празника на детето, участваха много малки, големи и пораснали вече деца. Със група ученици подготвихме и проведохме поздравителна програма с много песни и танци по- случай двата празника „Курбан и Шекер байрами”. С група ученици участвахме в празника на Общината с изпълнения на песни и танци.Към читалището има клуб на жената ,два пъти седмично се събират жени на различна възраст на раздумка и отбелязване на различни поводи като рождени дни годишнини , проведохме народния обичай”Бабинден”-пресъздадохме по автентичен начин обичая, заедно отпразнувахме осми март и празниците като Еньовден –ден на билките ,ден на християнското семейство и много други празници. Провежда се и народния обичай „Трифон Зарезан”, месните винопроизводители организират зарязването на лозата до близък лозов масив , а след това продължават с дегустация на най- добро по вкус мирис и цвят домашно приготвено вино. Читалището разполага със музикални инструменти -пиано, акордеон, тъпан но не разполагаме с квалифицирани преподаватели в тази област, а и няма достатъчно желаещи за обучаване. В читалището има подредени битови кътове с етнографски предмети събирани и дарявани от жителите на селото. С битието и житието на нашите предци запознаваме нашите деца от селото.Да запознаем със житието и битието на нашите прадеди, ни бяха и децата заедно със своите майки и тяхната мила г-жа Кирова от ЦДГ,,Сребърно звънче”с. Страцин.Заедно разгледахме битовите кътчета в библиотеката.

 За 2 ЮНИ -ДЕН НА БОТЕВ И НА ЗАГИНАЛИТЕ ЗА СВОБОДАТА ИНЕЗАВИСИМОСТТА НА БЪЛГАРИЯ. ,,Тоз, който падне в бой за свобода, той не умира.."Съвместно с училището и жители от селото поднесохме венци и цветя на двата паметника в селото и се преклонихме пред героизма и саможертвата на героите.На наша сцена гостуваха актьори от Държавен куклен театър-гр.Търговище с Образователна постановка за учениците от началните класове, ,ОГНЕНО ЧЕРВЕНА ПРИКАЗКА". БЛАГОДАРИМ и на партия ГЕРБ ,че подариха на нашите жители безплатна театрална постановка,Прелестите на Изне Вярата."През цялото лято организирахме летни забавления в библиотеката по дни:- за четене, рисуване, прожекции на детски филми, саморъчни изработки на различни предмети и много спортни игри на открито. За поредна година под светлинките на Коледната елха,най-чакания гост-Дядо Коледа и неговата помощничка Снежанка, зарадваха с много подаръци децата.

**Библиотеките** са призвани да играят ролята на проводници,които свързват минало, настояще и бъдеще. Днес вече библиотеката отдавна е излязла от традиционния си образ и не е само хранилище за книги. Тя се превръща в място за социални контакти, където всеки може да намери нещичко за себе си. И през тази година Библиотечната дейност към читалището продължи в изпълнение на основните си задачи:Библиотеката да работи, в съответствие с призванието си да създава връзки между хората и информацията в динамиката на ежедневието. Да дава достъп до четене и информираност на своите потребители, деца и възрастни. Да работи за постигане на целите на програма „Глобални библиотеки-България.” С компютрите за потребителите, с достъпа до интернет и онлайн информация библиотека придоби нов, по-модерен облик, утвърди се като средище на информация, комуникация, знание, култура. Библиотечният фонд наброява 10847библиотечни единици. За 2023г са регистрирани общо 289 читатели от тях до 14 години са 185 а над 14 г. са 104.. Заети за дома са 2338 книги, а посещенията са 2742. За поредна година спечелихме проект за книги към Министерството на Културата по програма „Българските библиотеки – съвременни центрове за четене и информираност 2023”г. Закупихме 77бр.книги на стойност1229,11лв.Поредно дарение имаме от нашата стоматоложка и писателка Анна Кабанова ,за което сърдечно и благодарим. Библиотеката разполага с 3 компютъра, 2 от които са с места за свободен достъп. Провеждаха се групови и индивидуални обучения за работа с компютър на възрастни хора. Извършени бяха услуги на граждани за сканиране на документи и прехвърлянето им на преносим носител, или изпращането им по електронна поща и др. Оказвана е помощ на желаещи в търсене на работа, изготвяне на документи за кандидатстване и др. В библиотеката целогодишно се организираха тематични кътове и витрини. читалището има Фейсбук страница където се отразяваха по -голяма част от дейността на читалището. всички мероприятия които проведохме през годината бяха в посока, а имено чрез презентации, гледане на филми, открити уроци, чествания на бележити дати и годишнини, литературни четения и други да върнем младото поколение в библиотеката и най- вече да ги накараме да заобичат четенето и хубавата книга.

 **Материално-техническа база**:

Значението на една културна институция е голямо и то е единствената материална база в населените места, където могат да се провеждат не само културни изяви, но и различни събирания на местната общност. Читалището разполага със самостоятелна читалищна сграда върху 364кв.м. застроена площ и прилежаща земя 1180кв.м.Като цяло сградата е в добро общо състояние ,освен състоянието в самата Библиотеката. От покрива на северната част преди няколко години се появиха течове на тавана в помещенията на читалнята и библиотеката. в библиотеката тече вода над секцията , в която се съхраняват много книги и други материали,. в коридора тече на мястото около комина. Въпреки че преди няколко години бе правен основен ремонт на покрива, южната част от покрива, беше подменена изцяло,а на северната част бяха сменяни частично само счупени керемиди ,които сега създават тези проблеми..Към настоящия момент след всеки дъжд макар и незначителен по количество течовете се увеличават. Нуждаят се от освежаване стените , един от полюлейте е наполовина увиснал и всеки момент може да падне и да създаде проблем. За да се посещава по –често библиотеката е нужно да се създаде приятна атмосфера, която да привлича хората от общността, защото тя играе важна роля като общодостъпно пространство и място за срещи и контакти, освен знанията, който получават , да се разтоварват от забързаното ежедневие в приятна и делова обстановка. Продължаваме да апелираме да се вземат под внимание нашите молби и докладни към Общината защото сградата е Общинска собственост, да съдейства за извършване на ремонтните дейности. Няма да спрем да напомням, че в 21 век. сградата все още няма изграден санитарен възел . За вода и до тоалетна се ходи на около 100м разстояние, което е много неудобно за посетителите и гостите на читалището и за самото поддържане на хигиената в сградата. Необходима е и подмяна на водосточните тръби, които са изгнили, запушени от години, изпочупени и при дъжд оливат стените на сградата, а вътре започна да избива влага по стените. Нуждаят се от ремонт и изронените, вече почти заличени стълбища в западната част на сградата, също и помещението, което се намира там има нужда от ремонт.

Читалището притежава 14 дка. Земеделска земя, която е отдадена под наем на частна земеделска кооперация”Рачел” с. Просеник, наема остава в сметката на читалището и се полза за неотложни нужди.

 Управителният съвет се събира редовно на заседания, за решаване на възникнали проблеми.

Прилагам подробен финансов и библиотечен отчет.

 Изготвил: Читалищен секретар:\_\_\_\_\_\_\_\_\_

 / Добринка Дончева/